CELEX: 32007R0497
Language: lt
Date: 2007-05-04 00:00:00
Title: 2007 m. gegužės 4 d. Komisijos reglamentas (EB) Nr. 497/2007 dėl leidimo endo-1,4-beta-ksilanazę EC 3.2.1.8 (Safizym X) naudoti kaip pašarų priedą (Tekstas svarbus EEE )

5.5.2007   
            
            
               LT
            
            
               Europos Sąjungos oficialusis leidinys
            
            
               L 117/11
            
         
      KOMISIJOS REGLAMENTAS (EB) Nr. 497/2007
   2007 m. gegužės 4 d.
   dėl leidimo endo-1,4-beta-ksilanazę EC 3.2.1.8 (Safizym X) naudoti kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 yra numatoma suteikti leidimą gyvūnų mityboje naudoti skirtiems priedams ir nustatomas tokio leidimo suteikimo pagrindas ir tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateikta paraiška išduoti leidimą naudoti reglamento priede nurodytą preparatą. Kartu su paraiška buvo pateikta informacija ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Paraiška pateikta siekiant gauti leidimą naudoti endo-1,4-beta-ksilnazę EC 3.2.1.8, gautą iš Trichoderma longibrachiatum (CNCM MA 6-10) (Safizym X), pagal naują paskirtį kaip paršelių (atjunkytų) pašarų priedą, priskirtiną „zootechninių priedų“ kategorijai.
            
         
               (4)
            
            
               Endo-1,4-beta-ksilanazę EC 3.2.1.8, gautą iš Trichoderma longibrachiatum (CNCM MA 6-10), Komisijos reglamentu (EB) Nr. 1453/2004 (2) buvo leista neribotą laiką naudoti mėsiniams viščiukams, Komisijos reglamentu (EB) Nr. 943/2005 (3) – neribotą laiką naudoti mėsiniams kalakutams ir Komisijos reglamentu (EB) Nr. 1810/2005 (4) – neribotą laiką naudoti dedeklėms vištoms.
            
         
               (5)
            
            
               Buvo pateikti nauji duomenys, pagrindžiantys prašymą leisti naudoti šį preparatą paršeliams (atjunkytiems). Europos maisto saugos tarnyba (toliau – Tarnyba) 2006 m. spalio 17 d. pateiktoje nuomonėje padarė išvadą, kad iš Trichoderma longibrachiatum (CNCM MA 6-10W) gautos endo-1,4-beta-ksilanazės EC 3.2.1.8 preparatas (Safizym X) nedaro neigiamo poveikio gyvūnų ir žmonių sveikatai arba aplinkai (5). Be to, ji padarė išvadą, kad preparatas nekelia jokio papildomo pavojaus, kuris pagal Reglamento (EB) Nr. 1831/2003 5 straipsnio 2 dalį neleistų išduoti leidimo. Pagal tą nuomonę šio preparato naudojimas nedaro neigiamo poveikio šiai papildomai gyvūnų kategorijai. Tarnyba nemano, kad būtina taikyti specialiuosius pasekmių stebėjimo reikalavimus. Be to, Tarnyba patvirtino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Šio preparato įvertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti tą preparatą.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, kuris priklauso „zootechninių priedų“ kategorijai ir „virškinimą gerinančių medžiagų“ funkcinei grupei, leidžiama kaip priedą gyvūnų pašaruose naudoti laikantis tame priede nustatytų sąlygų.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gegužės 4 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 269, 2004 8 17, p. 3.
   
      (3)  OL L 159, 2005 6 22, p. 6.
   
      (4)  OL L 291, 2005 11 5, p. 5. Reglamentas su pakeitimais, padarytais Reglamentu (EB) Nr. 184/2007 (OL L 63, 2007 3 1, p. 1).
   
      (5)  Gyvūnų pašaruose naudojamų priedų ir produktų arba medžiagų mokslinės grupės nuomonė dėl fermentinio preparato „Safizym X“ (endo-1,4-beta-ksilanazės), pagal Reglamentą (EB) Nr. 1831/2003 leidžiamo naudoti kaip paršelių pašarų priedą, saugos ir veiksmingumo. Priimta 2006 m. spalio 17 d.EFSA Journal (2006) 405, 1–10.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūnų rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  aktyvumo vienetai viename 12 % drėgnumo visaverčio pašaro kg
               
            
                  Zootechninių priedų kategorija. Funkcinė grupė: virškinamumą gerinančios medžiagos
               
            
                  4a1613
               
               
                  Société Industrielle Lesaffre
               
               
                  Endo-1,4-beta-ksilanazė
                  EC 3.2.1.8
                  (Safizym X)
               
               
                  
                               
                           
                           
                              
                                 Priedo sudėtis:
                              
                              endo-1,4-beta-ksilanazės, gautos iš Trichoderma longibrachiatum (CNCM MA 6-10W), preparatas, kurio mažiausias aktyvumas:
                              
                                           
                                       
                                       
                                          miltelių: 70 000 IFP (1)/g
                                       
                                    
                                           
                                       
                                       
                                          skysčio: 7 000 IFP/ml
                                       
                                    
                        
                               
                           
                           
                              
                                 Veikliosios medžiagos apibūdinimas:
                              
                              endo-1,4-beta-ksilanazė, gauta iš Trichoderma longibrachiatum (CNCM MA 6-10W)
                           
                        
                               
                           
                           
                              
                                 Analizės metodas
                                  (2)
                              
                              Redukuojančiųjų sacharidų bandymas su endo-1,4-beta-ksilanaze, dinitrosalicilo rūgšties spalvos intensyvumo pokytį matuojant pagal redukuojančiojo sacharido išeigą.
                           
                        
               
                  Paršeliai (atjunkyti)
               
               
                  —
               
               
                  840 IFP
               
               
                   
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, trukmę ir stabilumą granuliuojant.
                           
                        
                              2.
                           
                           
                              Rekomenduojama dozė vienam visaverčio pašaro kilogramui: 1 680 IFP.
                           
                        
                              3.
                           
                           
                              Naudoti iki 35 kg masės paršeliams (atjunkytiems).
                           
                        
                              4.
                           
                           
                              Naudoti kombinuotuosiuose pašaruose, turinčiuose daug ne krakmolo kilmės polisacharidų (daugiausia arabinoksilanų), pvz., turinčiuose daugiau kaip 20 % kviečių.
                           
                        
               
                  2017 5 25
               
            
         (1)  1 IFP – fermento kiekis, kuris, esant pH 4,8 ir 50 °C, iš avižų ksilano atpalaiduoja 1 mikromolį redukuojančiųjų sacharidų (išreikštų ksilozės ekvivalentu) per minutę.
      
         (2)  Išsamų analizės metodų aprašymą galima rasti šiuo Bendrijos etaloninės laboratorijos adresu: www.irmm.jrc.be/html/crlfaa/